Tihomir Orešković

Tihomir Orešković (født 1. januar 1966 i Zagreb, daværende Jugoslavia) er en kroatisk kjemiker, finansdirektør og politiker (partiløs). Han ble i 2016 utnevnt som regjeringssjef i Kroatia, men tapte 16. juni samme år et mistillitsvotum i Kroatias parlament.

Liv og virke 
Orešković ble født av kroatiske foreldre, som siden utvandret til Canada. Orešković fullførte i 1989 et studium i kjemi ved McMaster University i Canada. I 1991 fullførte han et MBA-studium i finans- og informasjonssystemer samme sted. Orešković har gjort karrière i den farmasøytiske industri, særlig i selskaper som tilhører (2016) selskapet Teva.

Den partiløse Orešković dannet i 2016 en høyre-sentrumregjering med grunnlag i det konservative partiet HDZ og partiet MOST (Broen), stiftet i 2012.

I en avstemning i Kroatias parlament 16. juni 2016, tapte Orešković et mistillitsvotum med 125 stemmer, 15 stemmer mot og to fraværende. Orešković hadde kommet i konflikt med lederen av HDZ, Tomislav Karamarko som var anklaget for å ha hatt for nære forbindelser med en lobbyist for Ungarns statlige oljeselskap.

Referanser 

Kroatiske politikere
Personer fra Zagreb
Fødsler i 1966